April 2023 | Vol. 3 | No. 1 E-ISSN : 2715-5854 DOI: 10.55642
Kajian Tahap Pengetahuan dan Amalan Kitar Semula di Kalangan Warga Politeknik Tuanku Sultanah Bahiyah
Noor Azalina binti Khalil * 1 , Nurhuda binti Ismail 2 , Asiah binti Ariffin 3 1,2,3 Jabatan Kejuruteraan Awam, Politeknik Tuanku Sultanah Bahiyah e-mail: * 1 azalina@ptsb.edu.my , 2 nurhudaismail80@gmail.com , 3 asiah@ptsb.edu.my

## Abstrak
Kitar semula merupakan satu kaedah dan usaha dengan cara mengumpul, memproses dan mengguna semula sisa pepejal atau bahan-bahan yang telah digunakan. Objektif kajian ini adalah untuk mengenal pasti tahap pengetahuan dan amalan kitar semula di kalangan warga Politeknik Tuanku  Sultanah  Bahiyah.  Bentuk  kajian  adalah  kajian  tinjauan  menggunakan  pendekatan kuantitatif  dan data diperoleh menggunakan instrumen borang soal selidik. Analisis penggunaan skor  min  dibuat  dan  ditafsir  berdasarkan  jawapan  yang  telah  diberikan  oleh  responden menggunakan Microsoft Excel. Sampel kajian ini melibatkan 354 responden yang terdiri daripada warga Politeknik Tuanku Sultanah Bahiyah. Borang soal selidik mengandungi tiga bahagian iaitu Bahagian A: Latar belakang responden, Bahagian B: Persoalan Kajian Tahap Pengetahuan Kitar Semula,  dan  Bahagian  C:  Amalan  Kitar  Semula.  Hasil  kajian  menunjukkan  skor  min  yang diperolehi bagi tahap pengetahuan dan amalan kitar semula masing-masing  menyumbang nilai sebanyak  3.89  dan  3.84.  Hal  ini  menunjukkan  warga  Politeknik  Tuanku  Sultanah  Bahiyah mempunyai kesedaran tentang kepentingan kitar semula untuk kebaikan masyarakat seluruhnya. Aktiviti kitar semula ini memerlukan komitmen daripada semua pihak tanpa mengira umur dan status. Justeru itu, dengan mengitar semula bahan-bahan buangan seperti kertas, tin, kaca, surat khabar dan sebagainya, kita dapat memulihara alam sekitar untuk generasi masa hadapan.
Kata Kunci — kitar semula, sisa pepejal

## Abstract
Recycling  is  a  method  and  effort  by  collecting,  processing  and  reusing  solid  waste  or materials that have been used. The objective of this study is to identify the level of knowledge and practice of recycling among Tuanku Sultanah Bahiyah Polytechnic. The form of the study is a survey study using a quantitative approach and data is obtained using a questionnaire instrument. Analysis of the use of mean scores was made and interpreted based on the answers given by the respondents using Microsoft Excel. The sample of this study involved 354 respondents consisting of Tuanku Sultanah Bahiyah Polytechnic. The questionnaire contains three parts, which are Part A:  Background  of  the  respondents,  Part  B:  Research  Questions  on  the  Level  of  Recycling Knowledge, and Part C: Recycling Practices. The results of the study show that the mean score obtained for the level of knowledge and recycling practices respectively contributes a value of 3.89  and  3.84.  This  shows  that  the  citizens  of  Tuanku  Sultanah  Bahiyah  Polytechnic  have  an awareness of the importance of recycling for the good of society as a whole. This recycling activity requires commitment from all parties regardless of age and status. Therefore, by recycling waste materials such as paper, cans, glass, newspapers and so on, we can conserve the environment for future generations.
Keywords — recycling, solid waste

## PENDAHULUAN
Sisa  pepejal  merupakan  sebarang  bentuk  bahan  pepejal  yang  tidak  diperlukan  atau digunakan  lagi.  Menurut  Suhaila  Shahrul  A.  (2019),  rakyat  Malaysia  menghasilkan  kira-kira 37,390  tan  setiap  hari  dengan  sekurang-kurangnya  1.17  kilogram  (Kg)  dijana  bagi  setiap individu.
Kitar semula merupakan satu usaha dan proses yang menggunakan kaedah pengumpulan, pemprosesan  dan  penggunaan  semula  bahan-bahan  yang  dianggap  tidak  lagi  berguna.  Kitar semula  juga  boleh  ditakrifkan  sebagai  usaha  mengumpul  bahan  buangan  dari  buangan  sisa sampah  dan  mengasingkannya  mengikut  jenis  sisa  buangan  yang  boleh  dikitar  semula  dan menukarkannya  kepada  satu  bentuk  lain  yang  boleh  diguna  semula.  Aktiviti  kitar  semula juga merupakan salah satu langkah yang dapat diamal untuk mengurangkan jumlah sampah.
Menurut Muhammad Yusri Muzamin (2020), peningkatan sisa pepejal menyebabkan pihak kerajaan  terpaksa  berbelanja  jutaan  ringgit  iaitu  sebanyak  RM200,000  setiap  bulan  untuk manangani  sikap  rakyat  yang  suka  membuang  sampah.  Oleh  itu,  pihak  kerajaan  menghadapi masalah  kewangan  dalam  pengurusan  sisa  pepejal.  Peningkatan  sisa  pepejal  telah  memberi tekanan  kepada  kerajaan  dalam  pengurusan  sisa  pepejal.  Oleh  demikian,  tindakan  dan tanggungjawab  perlu  diambil  oleh  setiap  individu  untuk  menguruskan  penjanaan  sisa  pepejal setiap hari kerana kos yang perlu ditanggung oleh kerajaan untuk pelupusan sampah amat tinggi. Perkara  ini  juga  menyebabkan  kerajaan  menghadapi  masalah  kewangan.  Jika  pengguna  tidak mempunyai kesedaran, sisa buangan boleh menjejaskan kualiti kehidupan. Badrul Kamal Zakaria (2010), mengatakan hampir keseluruhan rakyat di negara ini tahu mengenai kepentingan Kitar semula sisa pepejal, namun peratusan yang mengamalkan budaya itu masih lagi pada tahap yang rendah.
Kawasan kajian ini adalah di Politeknik Tuanku Sultanah Bahiyah, Kulim, Kedah. Merujuk kepada jadual penetuan saiz sampel (Krejcie dan Morgan 1970),  didapati responden yang perlu menjawab  soal  selidik  kajian  ini  adalah  seramai  354  orang  dari  populasi  4500  warga  PTSB. Sebanyak tiga bahagian yang perlu dijawab oleh responden dalam soal selidik yang diedarkan. Bahagian A adalah maklumat berkaitan demografi responden. Manakala bahagian B dan C pula adalah berkisar tentang tahap pengetahuan dan amalan kitar semula.

## SOROTAN KAJIAN
Sisa  pepejal  menjadi  isu  global  terutamanya  di  negara-negara  membangun  (Seng  et  al., 2010) Kajian yang telah dibuat oleh Connett (2013) menyatakan bahawa, sisa pepejal pada skala global  tidak menunjukkan situasi yang baik dan menjelang 2025 ianya akan meningkat dua kali ganda  setiap  tahun. Malaysia juga  tidak  terkecuali  dalam  mengalami  masalah  pengurusan  sisa pepejal.  Kuantiti  sisa  yang  perlu  dilupuskan  menentukan  sama  ada  sistem  pengurusan  sisa  di sesebuah negara itu berkesan atau tidak. Kaedah pengurusan sisa terbaik yang dipraktikkan oleh semua  negara  adalah  dengan  mengitar  semula.  Barangan  terpakai  atau  terbuang  yang  dikitar semula boleh diproses menjadi suatu bahan baharu atau dikembalikan sama seperti bahan asal.
Menurut  Zaman  dan  Lehmann  (2013),  pengurusan  sifar  sisa  mendefiniskan  sisa  pepejal adalah sebagai sebagai sumber atau simbol masyarakat moden yang kurang efisen. Dengan kata lain,  pengguna  semakin  mempunyai  kesedaran  berkaitan  sifar  sisa,  mereka  sentiasa  mengikuti berita terkini dan tindakan-tindakan baru yang boleh diambil untuk menyokong pengurusan sifar sisa. Masyarakat mula berubah ke arah kelestarian alam sekitar (Sevcan & Deniz, 2020).

## 2.1 Amalan Kitar Semula Kaedah Konsep 5R
Konsep 5R adalah merupakan satu konsep amalan kitar semula dengan mengemaskini konsep 3R dan konsep 4 R yang diguna pakai sebelum ini. Konsep ini mensasarkan amalan  ke
arah  Sifar  Sisa.  5R  adalah  mewakili Refuse (menolak), Reduce (mengurangkan), Reuse (mengguna semula), Recycle (mengitar semula) dan Rot (mengompos).
Rajah 2.1: Konsep 5R (rujukan: unsustainablemagazine.com)

## 2.1.1 Refuse (menolak)
As  good  situation  and  by  2025  it  can  be  double  per  year.  Solid  waste  has  turned  to  a global issue especially in developing countries (Seng et al., 2010).
Menurut Johnson (2013), Refuse (menolak) adalah kaedah di mana penolakan dibuat ke atas  benda  yang  tidak  diperlukan.  Sekiranya  sesuatu  barang  atau  bahan  itu  ditolak  untuk digunakan, maka ia tidak akan menjadi sampah. Produk seperti plastik sekali guna, hadiah-hadiah konferen, pinggan plastik adalah merupakan contoh produk yang boleh ditolak untuk digunakan, terutamanya plastik sekali guna ( single use plastic ) yang  menjadi sisa utama paling banyak di jalanan, pantai, laut, taman rekreasi dan bandar (Johnson, 2013).

## 2.1.2 Reduce (mengurangkan)
Kaedah  yang  kedua  adalah Reduce (mengurangkan).  Kaedah Reduce ini  digunakan sekiranya kaedah pertama tidak dapat dielakkan. Contoh yang paling mudah adalah, penggunaan botol  air  minuman  plastik,  seperti  botol  air  mineral  seharusnya  dikurangkan  penggunaannya. Alternatifnya adalah, pengguna boleh membawa botol air sendiri untuk kegunaan ini. Begitu juga dengan penggunaan bekas polistrin atau bekas plastik makanan di kantin sekolah dan kafe-kafe pejabat. Sekiranya pelajar dan pekerja dilatih untuk membawa bekas sendiri, sudah semestinya penjanaan sisa pepejal pembungkusan makanan dapat dikurangkan.

## 2.1.3 Reuse (mengguna semula)
Kaedah yang seterusnya adalah Reuse (mengguna semula). Berdasarkan Korst (2012), ini adalah  satu  kaedah  yang  berdasarkan  kreativiti  pengguna,  kerana  terletak  kepada  pilihan pengguna  bagaimana  untuk  menggunakan  semula  sesuatu  produk  terbuang  tersebut.  Sesuatu produk  boleh  diperbaiki  dan  dijadikan  bahan  baharu  yang  berfungsi.  Menurut  Dawn  Cowles (2020),  mengguna  semula  juga  merujuk  kepada  penggunaan  semula  sesuatu  item  itu  daripada dibuang. Tuala kertas, tisu basah, dan bebola kapas adalah contoh bahan yang sangat konvenien untuk diguna semula, tetapi selalunya dibuang selepas sekali guna.

## 2.2.4   Recycle (mengitar semula)
Kaedah yang keempat adalah Recycle (mengitar semula). Kitar semula boleh didefiniskan sebagai menukar sesuatu bahan menjadi bahan yang baharu (Sevcan & Deniz, 2020). Kitar semula ini  adalah  merupakan  salah  satu  langkah  dan  tindakan  awal  kerajaan  Malaysia  dengan  cara menyediakan  tong-tong  kitar  semula  di  tempat-tempat  awam,  institusi-institusi  dan  kawasan domestik. Kerajaan tempatan di setiap kawasan juga mengambil inisiatif yang sama dalam usaha memupuk amalan kitar semula di kalangan masyarakat.
2.1.5 Rot (mengkompos)
Kedah yang terakhir iaitu yang kelima adalah Rot (mengkompos). Kaedah mengkompos ini adalah merupakan kaedah menukar sisa organik menjadi baja kompos. Proses pengkomposan boleh  dijalankan  secara  semulajadi  atau  dengan  penggunaan  mesin.  Sisa  pepejal  yang  paling sesuai dikomposkan adalah sisa dapur dan sisa makanan. Sisa ini adalah merupakan sisa yang terbesar dalam  komposisi sis pepejal di Malaysia. Kebaikan kaedah ini juga, masalah bau dan pelepasan gas metana dapat dikurangkan di dalam tong sampah.

## METODOLOGI
Rekabentuk  kajian  adalah  jenis  kajian  tinjauan  menggunakan  pendekatan  kuantitatif dengan  menggunakan  kaedah  edaran  borang  soal  selidik  bagi  mendapatkan  maklum  balas dariapda responden. Sebanyak 354 sampel telah diambil daripada 4500 orang keseluruhan warga Politeknik  Tuanku  Sultanah  Bahiyah  (PTSB).  Data  yang  telah  dikumpul  dianalisis  dengan menggunakan Microsoft Excell 2016. Melalui data ini, nilai peratusan dan skor min bagi setiap soal selidik telah dianalisis. Nilai-nilai ini akan intrepretasikan di dalam bab analisis data supaya mudah dfiahami.
Soal selidik ini dipecahkan kepada tiga bahagian. Bahagian A adalah berkaitan maklumat demografi responden. Manakala bahagian B dan C pula adalah berkisar tentang persoalan tahap pengetahuan dan amalan kitar semula warga PTSB. Pada bahagian B dan C, kaedah skala Likert 5 mata digunakan. Seterusnya, analisis skor min dibuat berdasarkan jawapan yang telah diberikan oleh responden dan ditafsir mengikut cadangan Lendal, K (1997) seperti jadual 3.1 di bawah.
Jadual 3.1: Tafsiran dan Tahap Kecendurungan Min
Skor Min Tafsiran Min
1.00 - 2.39  Rendah
2.40 - 3.79  Sederhana
3.80 - 5.00  Tinggi
Sumber: Lendal, K (1997)

## HASIL DAN PEMBAHASAN

## 4.1 Analisa Borang Soal Selidik
Hasil edaran borang soal selidik yang telah diedarkan terhadap 354 orang responden yang terdiri dari pelajar dan staf warga Politeknik Tuanku Sultanah Bahiyah. Data telah dianalisis dan dipersembahkan  dalam  bentuk  jadual  dan  graf.  Data  yang  diperolehi  daripada google  form
dianalisis berdasarkan tiga bahagian iaitu maklumat ringkas demografi, tahap pengetahuan kitar semula dan tahap amalan kitar semula yang diamalkan bagi menjawab objektif pertama dan kedua dalam kajian ini.

## 4.2 Peratus Responden mengikut Jantina
Rajah 4.1: Peratusan Responden Mengikut Jantina.
Berdasarkan Rajah 4.1, jumlah responden yang terlibat adalah seramai 354 orang responden dimana 51% peratus responden adalah lelaki manakala selebihnya adalah wanita (49%).
Rajah 4.2: Peratusan Responden mengikut Jabatan
Berdasarkan rajah 4.2 di atas, peratus bilangan responden daripada Jabatan Kejuruteraan Awam  mempunyai  peratusan  paling  tinggi  iaitu  mewakili 25%. Jabatan Kejuruteraan  Elektrik pula menyumbang kepada peratusan kedua tertinggi di Politeknik Tuanku Sultanah Bahiyah iaitu sebanyak  24%  orang.  Bagi  responden  daripada  Jabatan  Perdagangan  adalah  mempunyai peratusan ketiga tertinggi iaitu sebanyak 23%. Manakala responden daripada Jabatan Matematik,
Sains dan Komputer (JMSK) menyumbang kepada peratusan yang paling rendah iaitu sebanyak 4%.

## Rajah 4.3 : Peratusan Responden mengikut Umur
Berdasarkan  Rajah  4.3,  peratusan  umur  responden  yang  berumur  21  hingga  25  tahun adalah yang paling tinggi seramai 165 orang bersamaan dengan 47%. Responden yang berumur 26 hingga 31 tahun adalah yang paling rendah seramai 8 orang iaitu 2%.
Jadual 4.1 : Peratusan dan Skor Min Jawapan Responden Bahagian B.
BAHAGIAN B NO. TAHAP PENGETAHUAN KITAR SEMULA SS 5 S 4 TP 3 TS 2 STS 1 Mean B1.  Saya tahu tentang konsep kitar  semula 5R. 37.3  43.5  14.1 4.3  0.8 4.12 B2. Saya  tahu  kepentingan   memelihara  dan memulihara alam sekitar. 41.2 28.2 12.4 17.9 0.3 3.92 B3.  Saya  pernah  menggunakan   tong  sampah kitar semula. 38.2  36.7  16.4 8.3  0.6 4.03 B4. Saya  pernah  terlibat  dengan  kempen kitar semula. 27.7  33.3  21.8 15.9  1.4 3.70 B5. Saya dapat membezakan tong sampah  yang telah disediakan. 35.9  31.9  16.7 14.8  0.8 3.87 B6. Sisa  jenis  kaca  seperti  botol,   dan  bekas  kaca mesti meletakkan dalam tong jingga. 29.1 9.9 18.6 15.4 7.1 3.58 B7. Produk  yang  dibuat  daripada  aluminium diletakkan dalam tong coklat. 28.2 29.9 20.3 13.9 7.6 3.57 B8.  Semua jenis kertas diletakkan dalam   tong biru. 37 31.4  15.8 15.6  0.3 3.89 B9. Kitar semula dapat mengelakkan pembaziran  sumber asli. 39.3  29.1  16.7 14.2  0.8 3.91
B10. Beg  &  botol  plastik  atau  produk  yang dibuat daripada plastik diletakkan dalam  tong jingga 30.5 30.8 20.1 15.4 3.4 3.69 B11. Kitar semula dapat mengalakkan penyelidikan  dan  pembangunan  sesebuah negara. 37.6 33.3 16.4 12.2 0.6 3.95 B12. Kitar semula dapat mengurangkan penghasilan sisa berbahaya. 39.5  29.7  16.4 14.2  0.3 3.94 B13. Kitar semula dapat mengurangkan pelepasan gas karbon dioksida, jelaga dan metana. 38.4 30.5 16.1 14.8 0.3 4.21 B14. Kitar  semula  dapat  mengurangkan  kesan rumah  hijau. 39.3 31.4 18.4 10.8 0.3 4.20
Min Keseluruhan: 3.89 Tafsiran Min: Tinggi
Jadual  4.1  menunjukkan  bilangan  dan  peratusan  mengikut  tahap  pengetahuan  responden tentang konsep kitar semula 5R. Berdasarkan graf, 132 orang responden (37.3%) sangat bersetuju, 154 orang responden (43.5%) setuju, 50 orang responden (14.1%) tidak pasti, 15 orang responden (4.3%) tidak setuju dan 3 orang responden (0.8%) sangat tidak setuju. Dapatan ini menunjukkan bahawa  80.8%  responden  bersetuju  bahawa  mengetahui  konsep  kitar  semula  5R.  Jadual  4.2 menunjukkan skor min keseluruhan dan tafsiran min bagi kedua-dua bahagian yang telah dikaji.
Jadual 4.2: Skor Min Keseluruhan dan Tafsiran Skor Min
Bahagian Skor Min Keseluruhan Tafsiran Min B (Tahap Pengetahuan Kitar Semula) 3.89 Tinggi C (Amalan Kitar Semula) 3.84 Tinggi
Kempen kitar semula yang dijalankan oleh pihak pengurusan PTSB melalui media masa sama ada melalui web rasmi PTSB, instagram kelab Green Tech PTSB memainkan peranan penting dalam  proses  peningkatan  tahap  pengetahuan  mengenai  kitar  semula  dalam  kalangan  warga PTSB. Berdasarkan kajian didapati bahawa sebilangan besar responden yang berjumlah 98 orang (27.7%) sangat setuju dan seramai 118 orang (33.3%) setuju bahawa mereka pernah menghadiri kempen  kitar  semula.  Ini  bertepatan  dengan  kajian  yang  telah  dijalankan  oleh  Giovanni  dan Sabino  (2010),  penggunaan  media  masa  berpotensi  untuk  berpengaruh  masyarakat  lebih mengetahui tentang kitar semula secara umum. Kempen kitar semula bertujuan  menggalakkan seseorang untuk mengitar semula dan memupuk gaya hidup mesra alam sejak usia muda selain mendorong mereka agar prihatin terhadap keadaan alam sekitar. Ia bukan sahaja memberi faedah kepada diri sendiri malah dapat meningkat pengetahuan masyarakat terhadap alam sekitar. Maka melalui  kajian  ini,  langkah  tersebut  akan  mempengaruhi  kesedaran  masyarakat  terhadap  kitar semula dan juga isu-isu alam sekitar dengan lebih baik.
Hasil kajian mendapati bahawa  13.9% responden kurang memahami fungsi tong berwarna coklat. Selain itu juga 7.6% responden tidak memahami fungsi tong berwarna coklat responden tidak  setuju  di  mana  mereka  kurang  memahami  tentang  pengetahuan  kegunaan  tong  coklat. Fungsi  tong  yang  berwarna  coklat  adalah  untuk  bahan  kaca  sahaja.  Semua  jenis  kaca  yang berwarna atau tidak berwarna seperti botol minuman,  balang kaca, botol suplemen dan vitamin dan botol bahan  kosmetik boleh dibuang ke  dalam tong bewarna coklat. Namun, bahan-bahan seperti kristal, cermin, cermin kenderaan, porselin, seramik, logam, peralatan makmal, baling atau botol toksik tidak boleh dibuang dalam tong coklat. Oleh hal demikian kerana, semua jenis kaca
perlu dibuang dalam tong warna yang bersesuai seperti tong coklat untuk memudahkan proses kitar semula.
Selain daripada amalan penggunaan tong kitar semula, seramai 129 orang (36.4%) sangat setuju  dan  122  orang  (34.5%)  orang  responden  setuju  bahawa  mereka  memahami  tentang pengurusan  sisa  bahaya.  Sisa  berbahaya  ditakrifkan  sebagai  sebarang  bahan,  dalam  bentuk pepejal, cecair atau gas, yang tidak digunakan pada masa akan datang dan yang  menyebabkan bahaya  atau  mungkin  menyebabkan  bahaya  kepada  kesihatan  dan  alam  sekitar.  Oleh  itu,  sisa berbahaya perlu dikendalikan dengan baik terutamanya dari segi penyimpanan yang selamat bagi mengelakkan kebocoran termasuklah dari segi pembungkusan, pengangkutan, dan penyimpanan. Berdasarkan  kajian  yang  telah  dijalankan,  warga  Politeknik  Tuanku  Sultanah  Bahiyah  telah berjaya mencapai skor min pada tahap tinggi dalam pengetahuan  serta amalan kitar semula.
Secara umumnya, responden yang dikaji mengetahui tahap pengetahuan kitar semula pada tahap  yang  tinggi  dengan  mean  keselurahan  3.89.  Dapatan  juga  menunjukkan  responden mengetahui tentang kitar semula pada tahap yang tinggi dengan julat skor min ialah 3.57 antara hingga 4.20. Dengan ini didapati bahawa warga PTSB memiliki pengetahuan tentang kitar semula secara umum dan hanya  segelintir sahaja yang dapat mengenali dengan lebih mendalam. Hal ini demikian kerana penggunaan media masa dan media cetak yang baik dalam kalangan masyarakat (Aslina  Ismail  &  Haliza,  2015).  Media  informasi  seperti  akhbar,  televisyen,  dan  internet merupakan punca-punca bagi responden mendapatkan maklumat mengenai kitar semula.
Jadual 4.3: Peratusan dan Skor Min Jawapan Responden Bahagian C.

## BAHAGIAN
C NO. AMALAN KITAR SEMULA SS 5 S 4 TP 3 TS 2 STS 1 Mean C1  Saya  menghantar  alat  elektrik  ke  pusat pengumpulan barang kitar semula. 29.7  33.6 24.3 9 3.5 3.86 C2  Saya menggunakan lampu kalimantang jimat tenaga. 33.9  22.6 20.3 20.9  2.4 3.64 C3  Saya  menggalakan  penggunaan  tenaga suria. 31.9  37.3 18.4 10.7  1.8 3.87 C4 Tong  kitar  semula  merupakan  salah  satu kaedah  kitar  semula  yang  sistematik  dan mudah untuk menguruskan barang buangan. 41.2 27.1 16.9 14.1 0.7 3.94 C5 Sisa berbahaya (seperti bateri, asid dan tin cat)  perlu  dibuang  berasingan  dan  tidak boleh   dimasukkan ke dalam tong biasa. 36.4 34.5 14.7 13.3 1.2 3.91 C6  Saya  mengelakkan  mengambil  beg  plastik sewaktu membeli-belah. 34.5  27.7 20.6 15.5  1.8 3.77 C7 Saya  akan  membawa  bekas  makanan sendiri  mengelakkan  penggunaan  beg plastik dan polisterin. 29.7 35 19.8 14.1 1.5 3.77 C8  Saya menghasilkan baja kompos      dengan sisa pepejal. 30.5  29.9 22 15.8  1.8 3.71 C9 Saya mendermakan buku dan   majalah. 35.9  32.8 15.3 15.8  0.4 3.88
C10 Saya menggunakan semula kotak terpakai. 36.2  32.5 18.1 12.1  1.2 3.90 C11 Saya mengumpul/ menjual kertas terpakai. 35.6  34.7 15.5 14.2  0 3.91 C12 Saya  akan  menjual  minyak   masak terpakai untuk menghasilkan produk baru. 27.1  29.7 21.8 16.4  5.2 3.94 C13 Saya mengamalkan proses kitar  semula. 36.2  35.9 15 13 0 3.95 C14 Saya mengasingkan barang  yang perlu dikitar  semula  daripada     sampah  sarap biasa. 33.9 30.5 20.6 14.7 0.4 3.83

## Min Keseluruhan: 3.84
Tafsiran Min: Tinggi
Jadual 4.3 menunjukkan peratusan dan skor min bagi Amalan Kitar Semula di kalangan warga  PTSB.  Secara  umumnya,  bagi  amalan  kitar  semula  dalam  kalangan  warga  Politeknik Tuanku Sultanah Bahiyah juga didapati berada pada tahap yang tinggi dengan skor min 3.84 dan julat skor min antara 3.64 hingga 3.95. Hasil kajian menunjukkan seramai 146 orang responden (41.2%)  sangat  setuju  bahawa  mereka  mengetahui  tentang  penggunaan  kitar  semula.  Jadi,  ini menunjukkan  responden  lebih  minat  dalam  amalan  penggunaan  tong  kitar  semula.  Tong  kitar semula merupakan salah satu kemudahan yang disediakan dalam peringkat proses kitar semula iaitu proses pengasingan. Kebiasaannya tong kitar semula akan diwarnakan dengan tiga warna iaitu coklat, biru, dan jingga yang berbeza mengikut fungsinya yang berlainan. Maka, tong kitar semula  yang  disediakan  akan  memudahkan  bahan-bahan  yang  boleh  dikitar  semula  dikumpul dengan cepat tanpa menyelongkar sampah berbanding dengan tong sampah yang bercampur aduk. Oleh itu, pengetahuan tentang jenis tong perlu dimiliki dan diamalkan dalam kehidupan seharian warga PTSB.
Selain itu,dari kajian ini mendapati 16.4% responden kurang mengamalkan jualan minyak masak terpakai untuk menghasilkan produk baru. Responden selalunya, membuang minyak yang terpakai  dalam  longkang  yang  boleh  menyebabkan  pencemaran  air.  Mereka  juga  tidak mengetahui bahawa minyak masak yang terpakai boleh dikitar semula untuk dijadikan bahan lain yang  boleh  dimanfaatkan  seperti  biodesel,  lilin,  sabun,  pencuci,  serta  makanan  haiwan.  Jika amalan membuang sisa minyak masak ke dalam tong sampah dan sinki masih diamalkan, ini akan memberi  kesan  yang  buruk  kepada  alam  sekitar.  Menurut  Nasriha  dan  Zanaton  (2013),  sisa minyak masak yang dibuang ke dalam sinki boleh menyebabkan sistem perparitan tersumbat dan menggalakkan pembiakan haiwan perosak seperti tikus dan lipas.

## KESIMPULAN
Berdasarkan  dapatan  kajian  yang  diperolehi,  secara  keseluruhannya,  tahap  pengetahuan dan amalan kitar semula dalam kalangan warga PTSB amat memuaskan dan perlu dikekalkan demi  meminimumkan  penjanaan  sisa  pepejal  yang  perlu  dihantar  ke  tapak  pelupusan.  Hal  ini kerana,  kos  pengurusan  sisa  pepejal  dari  peringkat  pengutipan,  pengumpulan,  pengangkutan sampah hingga ke tahap pelupusan, sangat tinggi. Maka kuantiti sisa pepejal khususnya sampah domestik perlu dikurangkan bagi mengurangkan perbelanjaan kerajaan.
Antara  cadangan   yang  perlu  dilakukan  oleh  pihak  PTSB  ialah  menganjurkan  kempen 5R  dengan Kerjasama Perbadanan Pengurusan Sisa Pepejal dan Pembersihan Awam (PPSPPA) secara lebih efektif. Selain itu juga, program ceramah dan kempen ‘Recycle For Life’, Kesedaran Alam Sekitar dan Kitar Semula, Program Pengurusan Sisa Lestari serta sebagainya membantu warga PTSB memahami kepentingan amalan kitar semula. Pendedahan program sebegini dapat menimbulkan kesedaran menjaga alam sekitar dan seterusnya meningkatkan lagi motivasi untuk
mengamalkan kitar semula. Diharap dengan usahasama ini dapat merealisaikan Dasar Teknologi Hijau dalam menuju negara bebas karbon.

## SARAN
Berikut adalah beberapa saran untuk penelitian selanjutnya:
Melakukan  penelitian lanjutan  untuk  mengevaluasi  efektivitas  kampanye  edukasi  kitar semula  yang  telah  dilakukan  oleh  pihak  kampus.  Kampanye  tersebut  dapat  dilakukan  dengan metode  berbeda-beda,  seperti  sosial  media,  seminar,  lokakarya,  atau  program  kampanye  kitar semula.

## DAFTAR PUSTAKA
1) Aslina  Ismail.,  Haliza  Abdul  Rahman  (2015).  Pengetahuan  dan  Amalan  Pengurusan  Sisa Pepejal  Dalam  Kalangan  Masyarakat  di  Taman  Mesra  dan  Taman  Bakti  Kota  Bharu, Kelantan. Geografi Vol. (3), No. (2) (2015), 14-27 © Penerbit Universiti Pendidikan Sultan Idris 2015 ISSN 2289-4470 /eISSN 2462-2400
2) Badrul Kamal Zakaria, Ada pengetahuan kitar semula tapi kurang  diamalkan Februari 3, 2019 @ 5:29pm, diambil pada tarikh 27/10/2020 @ 4 pm, BERITA HARIAN.
3) Connett, P. (2013). The Zero Waste Solution: Untrashing the Planet One Community at a Time. Chelsea Green Publishing.
4) Dawn Cowles (2020). The 5R’s of Waste Management and Zero Waste Living. retreived from unsustainablemahgazine.com at August2022
5) Giovanni de Feo & Sabino de Gassi. (2010). Public opinion and awareness towards MSW and separate collection programmes: a sociological procedure for selecting areas and citizens with a low level of knowledge. Waste Management, 30: 958-976.
6) Korst , A. (2012). The Zero-waste Lifestyle: Live Well by Throwing A Way Less. Ten Speed Press.
7) Krejcie, R.V. & Morgan, D. W. (1970). Determining Sample saiz for Research Activities. Educational and Psychological Measurement, 30, 607-610. Retrieved from https://home.kku.ac.th/sompong/guest_speaker/KrejcieandMorgan_ article.pdf
8) Lendal, H. K. (1997). Management by Menu. London: Wiley & Son Inco.
9) Muhammad Yusri Muzamir Januari 2, 2020, Pembuangan sampah negara meningkat 100.75 peratus, Oleh @ 3:56pm,diambil pada tarikh 10/10/2020 @ 10 pm, BERNAMA.
10) Nasriha,  W.  &  Iksan,  Z.H.  (2013).  Pengetahuan  dan  Amalan  Kitar  Semula  Sisa Minyak  Masak dalam Kalangan Penghuni Kuaters Institusi Pendidikan.
11) Sevcan Ekmekcioglu, & Deniz Ekmekcioglu (2020). The Users’ Approach to Zero Waste According to Five ‘R”. International Conference on Life and Engineering Sciences (ICOLES 2020)
12) Stocktonrecycles. City of Stockton. Waste Management, Inc. Retreived from https://stocktonrecycles.com/the-five-rs/ at August 2022.
13) Suhaila Shahrul Annuar - Jun 16, 2019 , Rakyat Malaysia hasil 37,890 tan sisa setiap hari Oleh Suhaila Shahrul Annuar - Jun 16, 2019 @ 8:00pm, diambil pada tarikh 8/10/2020 @ 9 pm, BERITA HARIAN ONLINE.
14) Zaman, A.U., & Lehmann, S. (2013). The Zero Waste Index: A Perfomance Measurement Tool for Waste Management Systems in a ‘Zero Waste City’. Journal of Cleaner Production, 50, 123-132